বসন্তে ঝেঁপে বৃষ্টি। অকাল বর্ষণে দোলের আগেই ভিজতে শুরু করেছে শহর। গোটা দক্ষিণবঙ্গ জুড়ে চলছে বৃষ্টির প্রকোপ। কারণ, আবহাওয়া দফতরের পক্ষ থেকে জোড়া ঘূর্ণাবর্তের বার্তা মিলেছে। একটি রয়েছে ঝাড়খণ্ডের ওপর, আর অন্যটি বাংলাদেশ ও সংলগ্ন অঞ্চলের ওপর।
 ওয়েব ডেস্ক : বসন্তে ঝেঁপে বৃষ্টি। অকাল বর্ষণে দোলের আগেই ভিজতে শুরু করেছে শহর। গোটা দক্ষিণবঙ্গ জুড়ে চলছে বৃষ্টির প্রকোপ। কারণ, আবহাওয়া দফতরের পক্ষ থেকে জোড়া ঘূর্ণাবর্তের বার্তা মিলেছে। একটি রয়েছে ঝাড়খণ্ডের ওপর, আর অন্যটি বাংলাদেশ ও সংলগ্ন অঞ্চলের ওপর। এই দুয়ের জোড়া ফলাই টেনে আনল অকাল-বৃষ্টি। দক্ষিণ-পশ্চিম দিক দিয়ে প্রচুর জলীয়বাষ্প যুক্ত মেঘ ঢুকে পড়ছে এরাজ্যে। ফলে, দক্ষিণবঙ্গের উপকূলবর্তী অঞ্চলগুলিতে ভারী বৃষ্টির পূর্বাভাস দেওয়া হয়েছে। আগামী কয়েকদিন এমনই চলবে বলে আশঙ্কা আলিপুর আবহাওয়া দফতরের। চলবে বিক্ষিপ্ত বৃষ্টি। কখনও ঝমঝমিয়ে, কখনও আবার ঝিরঝিরে। এর জেরে নামবে তাপমাত্রার পারদ। ঠাণ্ডাও বাড়বে।